Súradnice: 48°17′54″S 4°04′54″V﻿ / ﻿48,298451°S 4,081588°V﻿ / 48.298451; 4.081588

**Kostol svätého Štefana v Troyes** býval kolegiátny kostol v Troyes, založený v roku 1157 Henrichom zo Champagne ako súčasť grófskeho palácového komplexu. Bol zamýšľaný ako nekropola grófov zo Champagne, v ktorom by sa prejavila vznešenosť dynastie Blois, a k jeho dokončeniu došlo zrejme roku 1174. Po celú dobu existencie dynastie miestni kanovníci získavali bohaté dary. Obe stavby, kostol aj palác, boli zničené počas francúzskej revolúcie a náhrobky fundátora Henricha a jeho syna Theobalda boli roztavené.

Založenie
---------

Hlavný palác grófov zo Champagne sa nachádzal v Troyes na mieste, ktoré je v súčastnosti povodím kanála. Jeho súčasťou bola malá kaplnka zasvätená svätému Ondrejovi, v ktorej slúžili dvaja kapláni. V roku 1157 Henrich I. zo Champagne (1127 – 1181) založil veľký a nádherný kostol zasvätený svätému Štefanovi (Saint Étienne), ktorý nahradil kaplnku.:5 Je možné, že Henrich dal kostol zasvätiť svätému Štefanovi na pamiatku svojho strýka Štefana z Blois, ktorý vládol v Anglicku v rokoch 1135 – 1154. Kolegiát a mnohé z domov kanonikov sa nachádzali v mestskej časti Troyes, ktorá sa dnes nazýva „Cloître-Saint-Etienne". Zakladajúca listina predpokladala deväť hodnostárov a 72 kanonikov, čím sa stala jednou z najdôležitejších kapitul vo Francúzsku. Deviatimi hodnostármi boli dekan, poddekan, prepošt, kantor, podkantor, pokladník, správca budovy, prednosta a hodnostár.:6

Nadácia
-------

Kostol sv. Štefana mal veľké príjmi, množstvo relikvií a veľké bohatstvo. V mesto Troes kapitula vlastnila tucet domov, mýtne práva, dane z predaja miestnych produktov a príjmy z jarmoku v Clos, ktorý sa konal dva týždne v januári. Mimo mesta vlastnila kapitula pôdu, ľudí, mlyny, pece a odvádzala desiatky na piatich miestach. V roku 1173 Henrich I. rozšíril nadáciu na dvojnásobný počet domov a odvádzanie desiatkov z desiatich dedín. Na jarmokoch kapitula zarábala na dani z predaja farbeného súkna, vosku, soli, korenie a solených rýb.

Kolegiát vlastnilo mnoho cenných predmetov vrátane zlatého stola s basreliéfmi zdobenými diamantmi, ktorý sa používal ako oltár pri najslávnostnejších obradoch. Neskôr ho vzal Robert de Fiennes (1308 – 1385), Connétable de France, ako súčasť výkupného za francúzskeho kráľa Jána II. (1319 – 1364). Na hlavných veľtrhoch bol vystavený aj veľký zlatý kríž zdobený emailom a drahokamami. Keď v roku 1367 francúzsky kráľ Karol V. navštívil Troyes, bol očarený krásou tohto kríža a vyjadril túžbu vlastniť ho. Dvaja členovia kapituly boli poverení, aby mu ponúkli tento vzácny predmet, ktorý sa stal súčasťou pokladu Sainte-Chapelle v Paríži.:7

Pôdorys kostola (hore) siahajúci od paláca (dole).

História
--------

Hodnostári kapituly vždy patrili k popredným rodinám Champagne. Kostol slúžil farnosti Saint-Pierre v troyeskej diecéze v rámci cirkevnej provincie Sens. Henrich I. používal kostol ako svoju kanceláriu, pokladnicu a knižnicua snažil sa tvrdiť, že ako jeho súkramná kaplnka nespadá pod jurisdikciu biskupa z Troyes.:253 V rokoch 1171 – 1172 došlo ku konfliktu medzi Henrichom a Mathieu, biskupom z Troyes, v ktorom sa Henrichovi nepodarilo zabezpečiť úplnu nezávislosť. V roku 1177 francúzsky kráľ Ľudovít VII. využil príležitosť zasiahnuť do záležitostí biskupa z Troyes udelením diplomu, ktorý potvrdil jeho majetok. Manassès II de Pougy, biskup z Troyes v rokoch 1181 – 1190, je pravdepodobne Manassès de Pougy, prepošt zo Saint-Etienne.:268

Grófi mohli benefitovať z bohatstva kapituly. 15. mája 1223 Thibaud IV. potvrdil prijatie zlatého oltárneho stola a veľkého zlatého kríža zo Saint-Etienne, ktoré slúžili ako záruka za pôžičku z opátstva Saint-Denis. Biskupi postupne prevzali moc nad kolegiátom od grófov, potvrdených listinou z roku 1230. Kanonici však zostali zblížený s grófmi. V 13. storočí kapitula viedla grófovu administratívne záznamy vrátane registra jeho lén.

V rokoch 1266 – 1268 sa rozvinul škandál, keď sa Ode de Pougy, opátka z Notre Dame aux Nonnains, pokúsila zabrániť výstavbe baziliky svätého Urbana v Troyes. Keď sa pápež dozvedel o udalostiach, spustil vyšetrovanie arcidiakona z Luxeuil a dekana zo Saint-Étienne de Troyes.:18 V marci 1269 pápež exkomunikoval Ode de Pougy a niekoľkých spolupracovníkov, ktorí jej pomáhali.:22

Okolo roku 1300 bol Filipovi IV. francúzskemu kráľovi, daný odhad ročných príjmov kapituly 3619 libier. Saint-Étienne sa stalo kráľovským kolégiom po smrti Jany I. Navarrskej, manželky Filipa IV. 2. apríla 1305.

Počas Francúzskej revolúcie bola v roku 1790 kapitula zrušená a zbúraná v roku 1792. Vitráže z kostola boli roztrúsené a teraz sa nachádzajú v rôznych súkromných a verejných zbierkach. Frangmenty štýlovo nadväzujú na mosanské emaily a vykazujú prechod od románskeho ku gotickému slohu.:68

Stavba
------

Práce na kostole sa začali v roku 1157 a dokončené boli okolo roku 1171 – 1172. Kostol mohol byť navrhnutý slávnym majstrom André a podľa vzoru katedrály svätého Štefana v Sens. Bola to jedna z prvých gotických stavieb v južnom Champagne. Bol postavený v areály grófskeho paláca, orientovaný k nemu v pravom uhle. Spájal sa priamo s grófskymi apartmánmi cez rečnisko pri vstupe do lode, ktorá bola lemovaná uličkami. Apsida mala chórovú ochodzu s jednou kaplnkou, na osi. Budova bola trojposchodová. Kostolu chýbal transept, ale bol lemovaný dvoma vyčnievajúcimi vežami. Z kostola sa nezachovalo nič okrem krásnej hlavice zachovanej v Musée des beaux-arts de Troyes.

Henrich I. mal v úmysle z kostola urobiť nekropolu rodu Blois a pamätník jeho slávy. Jeho manželka Mária zo Champagne (cca 1174 – 1204), zariadila, aby bola v kostole umiestnená veľkolepá hrobka pre Henricha I..:79 Henrichovu hrobku podrobne opísal kanonik zo Saint-Étienne Jean Hugot v roku 1704 a možno ju vidieť na dvoch rytinách z kresby pred revolúciou. Hrob jeho syna Theobalda III. bol umiestnený na spoločnom podstavci s Henrychovým bližšie k oltáru.:10 Obe hrobky boli premiestnené zo Saint-Etienne do katedrály sv. Petra a Pavla v Troyes, ktoré boli zničiné v roku 1793.:202 V kostole boli sochy Márie Francúzskej a Školastiky zo Champagne (1172 – 1219).:33 – 34 Saint-Étienne sa však nestalo nekropolou, ktorú Henrich plánoval. Mária zo Champagne bola pochovaná v katedrále svätého Štefana v Meaux. Henrich II. (1166 – 1197) bol pochovaný v Sainte-Croix de Saint-Jean d'Acre. Blanka Navarrská (zomrela v roku 1229) bola pochovaná v opátstve Argensolles. Ďaľší potomkovia boli pochovani v Pamplone, Provins a v Kláštore Clairvaux.

Galéria
-------

* Tomb of Henry IHrobka Henricha I.
* Bible from the churchBiblia z kostola
* Mary by Domenico del Barbieri, from the churchMária od Domenica del Barbieriho z kostola
* Stained glass from the churchVitráž z kostola

Hodnostári zo Saint-Étienne
---------------------------

Hodnostári kapituly patrili k veľkým rodinám Champagne; teda prepošt Manassès je pravdepodobne Manassès II de Pougy, ktorý bol biskupom v Troyes v rokoch 1181 až 1190. Poznáme mená niekoľkých týchto hodnostárov:

* Dekan a arcidiakon 1157 – 1162 : Manassès de Villemaur
* Kantor 1162 – 1173 : Jean
* Dekan 1193 – 1203 : Herbert de Villemaur
* Dekan 1203 – 1206 : Herbert de Saint-Quentin
* Dekan 1206 : Etienne
* Kanonik 1209 : Dreux de Plancy
* Dekan 1212 – 1232 : Barthélémi
* Kantor 1227 – 1241 : Rainier de Saint-Quentin
* Pokladník 1231 : Artaud de Nogent
* Dekan 1236–1276 : Milon de Bar-sur-Aube.
* Dekan 1276 – 1289 : Etienne de Luxeuil
* Dekan 1289 – 1298 : Garnier de Bricot
* Dekan 1298 – 1306 : Jean Osanne
* Dekan 1314 – 1334 : Arnoul de Châlons sur Marne
* Dekan 1337 – 1342 : Gautier d'Isle Aumont
* Pokladník okolo 1350 : Pierre d'Arcis
* Dekan 1353 – 1374 : Jean Charlin dit de Barbonne
* Dekan 1374 – 1390 : Jean Buridan de Cambrai
* Dekan 1390 – 1397 : Etienne de Méry sur Seine
* Dekan 1397 – 1431 : Nicole le Bourgoing
* Arcidiakon 1426 : Jean Lesguisé
* Dekan 1431 – 1438 : Jean du Chêne
* Dekan 1438 – 1439 : Lambert Milon
* Dekan 1439 – 1445 : Nicole Clément
* Pokladník 1444 – 1447 : Pierre Garnier
* Dekan 1445 – 1475 : Jean Jacob
* Kantor 1472 – 1478 : Sébastien Mamerot
* Dekan 1476 – 1483 : Odard Hennequin
* Dekan 1483 – 1488 : Jean Pinette
* Dekan 1488 – 1509 : Jean de Vélu
* Dekan 1519 – 1527 : Pierre Jaquot
* Dekan 1527 – 1537 : Gilles Guillaume
* Dekan 1537 – 1562 : Yves Le Tartrier
* Dekan 1562 – 1565 : Antoine de Jours
* Dekan 1565 – 1590 : Yves le Tartrier
* Dekan 1590 – 1591 : Jean le Maignan
* Dekan 1591 – 1593 : Odard Hennequin
* Dekan 1593 – 1614 : Claude Paillot
* Dekan 1614 – 1634 : Nicolas de la Ferté

Spomedzi kanonikov je najznámejší dramatik Pierre de Larivey, kanonik z roku 1587.

Poznámky
--------

1. ↑  Brat Pierra prvého z Bar, seigneur de Jaucourt ; spomína sa ako kantor zo Saint-Maclou à Bar-sur-Aube v roku 1226, kanonik katedrály v Troyes v roku 1230, arcidiakon zo Sézanne v roku 1260
2. ↑  Biskup z Troyes v rokoch 1378 až 1395
3. ↑  Biskup z Troyes v rokoch 1426 až 1450
4. ↑  Pierre Garnier a Thierry Robichon, zároveň scholasticus boli v roku 1445 predmetom procesu za to, že napísali urážku na cti biskupa z Troyes Jean Lesguisé : pozri WALRAVENS-CREFF, Christelle. Insultes, blasphèmes ou hérésie ? Un procès à l’officialité épiscopale de Troyes en 1445. *Bibliothèque de l'école des chartes*, 1996, čís. 54, s. 485-507. Dostupné online.
5. ↑  Synovec Antoine de Jours, predchádzajúceho dekana; v roku 1588 bol zástupcom generálneho štátu Blois
6. ↑  Doktor teológie vyštudovaný na parížskej univerzite, farár v Saint-Jean de Troyes
7. ↑  Alebo Laferté; bol chvályhodným opátom cisterciánskeho opátstva La Crête v diecéze Langres

Referencie
----------

1. ↑   *www.lamop-intranet.univ-paris1.fr* [online]. [Cit. 2012-07-20]. Dostupné online. Archivované 2015-12-22 z originálu.
2. ↑  MCGEE MORGANSTERN, Anne; A. A. GOODALL, John. *Gothic Tombs of Kinship in France, the Low Countries, and England*. [s.l.] : Pennsylvania State Univ Press, 2000. ISBN 978-0271018591. S. 10. (anglicky)
3. 1 2 3 4  ABBÉ COFFINET. *Trésor de Saint-Étienne*. Troyes : Librairie Archéologique de Victor Didron, 1860. Dostupné online. (francúzsky)
4. 1 2 3 4 5 6 7 8 9 10 11  BAUDIN, Arnaud. *Saint-Etienne de Troyes* [online]. 2006, [cit. 2015-12-21]. Dostupné online. Archivované 2015-12-22 z originálu. (francúzsky)
5. 1 2 3   *Chapitre de la collégiale Saint-Etienne. Troyes* [online]. BnF, [cit. 2015-12-21]. Dostupné online. (francúzsky)
6. 1 2 3  LAMAUVINIÈRE, Abel. *Fiche de la collégiale Saint-Etienne de Troyes*
Collégiales – Base des collégiales séculières de France (816–1563) *[online]. 2015-09-13, [cit. 2015-12-21]. Dostupné online. Archivované 2016-03-04 z originálu. (francúzsky)*
7. ↑  CHURCH, Stephen; HARVEY, Ruth. *Medieval Knighthood V: Papers from the Sixth Strawberry Hill Conference 1994*. [s.l.] : Boydell & Brewer, 1995. Dostupné online. ISBN 978-0-85115-628-6.
8. 1 2  JUBAINVILLE, Henry Arbois de; PIGEOTTE, Léon. *Histoire des ducs et des comtes de Champagne ...: Fin du catalogue des actes des comtes de Champagne, tables, etc. 1866*. [s.l.] : A. Durand, 1866. Dostupné online. (francúzsky)
9. 1 2  COFFINET. *Sceau de l'abbaye de Notre-Dame-aux-Nonnains de Troyes (douzième siècle)*. [s.l.] : on souscrit chez M. A. Forgeais, 1852. Dostupné online. (francúzsky)
10. ↑  WIXOM, William D.; BOEHM, Barbara Drake. *Mirror of the Medieval World*. [s.l.] : Metropolitan Museum of Art, 1999. Dostupné online. ISBN 978-0-87099-785-3.
11. ↑  EVERGATES, Theodore. *Aristocratic Women in Medieval France*. University of Pennsylvania Press. vyd. [s.l.] : [s.n.], 2010. Dostupné online. ISBN 978-0-8122-0061-4.
12. 1 2  MORGANSTERN, Anne McGee. *Gothic Tombs of Kinship in France, the Low Countries, and England*. 2000. vyd. [s.l.] : Penn State Press. Dostupné online. ISBN 0-271-04317-2.
13. ↑  LALORE, Charles. *Collection des principaux cartulaires du diocèse de Troyes*. 3. vyd. [s.l.] : [s.n.], 1878. Dostupné online. Kapitola Cartulaire de l'abbaye de Basse-Fontaine, s. 48 a 103 – 104. .

Zdroj
-----

*Tento článok je čiastočný alebo úplný preklad článkov Kostel svatého Štěpána (Troyes) na českej Wikipédii, Collégiale Saint-Étienne de Troyes na francúzskej Wikipédii a Collegiate Church of Saint-Étienne (Troyes) na anglickej Wikipédii.*

Autoritné údaje: * BnF: 135701752
* VIAF: 131420777